google/wiki40b huggingface dataset:
Holbergs gate (Kristiansand)

Holbergs gate (1-63, 2A-66) er en gate i Kvadraturen i Kristiansand som ligger i bydelen Kvadraturen/Eg.
Gaten har sitt løp fra Strandpromenaden til Tordenskjolds gate. I kvartalet mellom Kongens og Dronningens gate mellom Kongensgate skole og Kongens senter er det anlagt et torg som bryter det opprinnelige gateløpet og bare fotgjengere kan passere. Torget har fått navnet Olav den Vs plass og er utsmykket med en skulpturgruppe/fontene kalt «Otra» som ble avduket av Kong Olav V i 1984. Den er en gave fra kunstneren Arne Nikolai Vigeland.
At Ludvig Holberg har fått en gate oppkalt etter seg i Kristiansand har sin bakgrunn i at han hadde et kort opphold i byen hvor han underviste i fransk vinteren 1704–1705. Gata hadde opprinnelig navnet Kongens tverrgate, senere Dronningens tverrgate.
Holbergs gate 17 består av flere bygninger, en hvitmalt hjørnebygning på hjørnet mot Rådhusgata og en okergul sidebygning og er i statlig eie. Holbergs gate 17 ble oppført i 1797. Hjørnebygningen er senere ombygget og utvidet. Eiendommen er fredet av Riksantikvaren.
Langs Holbergsgate sør for Tollbodgata er bebyggelsen oppført etter bybrann og murtvang, mens en del av den gamle trehusbebyggelsen er bevart videre langs gata. Øverst i gata ligger Ekserserhuset oppført i 1807–1808 med gymnastikksal for byens garnison, senere også brukt av Kristiansand katedralskole.
Harri Koskela

VM

Koskela mottok en sølvmedalje under VM i 1990, og en bronsemedalje under VM i 1991.
Royal Household

Royal Household er betegnelsen på det britiske hoffet. Tidligere var Royal Household en sentral del av regjeringen, men i moderne tid har det blitt gradvis mer adskilt fra styringsfunksjoner og har nå nesten bare praktiske oppgaver. Enkelte politiske oppgaver gjenstår i forbindelse med diplomatiet og kommunikasjonen mellom monarken og regjeringen / Parlamentet.

Organisering

Royal Household er delt inn i flere enheter, som ledes av kongelige embetsmenn. Den øverste koordinatoren er Lord Chamberlain.

Enheter

Lord Chamberlain er ansvarlig for Crown Equerry (som bestyrer Royal Mews), Central Chancery of the Orders of Knighthood og Marshal of the Diplomatic Corps.
Privatsekretæren kontrollerer pressekontoret, Queen's Archives og Defence Services Secretary.
Royal Almonry, Ecclesiastical Household og Medical Household er separate enheter, men rapporterer til Keeper of the Privy Purse and Treasurer to the Queen.
Master of the Household er nominelt underlagt Lord Steward, men sistnevnte har kun seremonielle funksjoner. Tilsvarende ordning gjelder for Master of the Horse, som nominelt er underlagt Royal Mews.
Det finnes visse uavhengige embeter, stort sett rene æresposter, som er bevart. Disse inkluderer blant annet Master of the Queen's Music, [poet laureate]] og Astronomer Royal, og de mindre prestisjefylte Queen's Bargemaster, Warden of the Swans og Marker of the Swans.
Normalt innehas embetene i Royal Household av seniorwhips fra regjeringspartiet i House of Commons. Regjeringens Chief Whip i House of Lords blir normalt utnevnt til Captain of the Gentlemen-at-Arms og Deputy Chief Whip til Captain of the Yeomen of the Guard. Juniorwhips blir utnevnt til Lords-in-Waiting eller Baronesses-in-Waiting. Enkelte av disse blir til tider tilkalt for å utføre plikter for kongehuset, spesielt Vice-Chamberlain som regelmessig skriver parlamentsrapporter for monarken.
Royal Household er av historiske årsaker delt i to separate deler, en for England og Wales og en for Skottland.
Eiendomsseksjonen i Royal Household har ansvar for å vedlikeholde kongelige residenser som er i bruk, og finansieres gjennom tilskudd fra Parlamentet. Unntaket er noen residenser som er kongefamiliens private eiendom, som Balmoral Castle og Sandringham House. Tidligere kongelige residenser, blant annet Tower of London, ivaretas av Historic Royal Palaces, som er en selvfinansiert enhet.
Medlemmer av kongefamilien som utfører kongelige plikter på vegne av monarken har egne hushold, som varierer veldig i størrelse. Enkelte har kun en deltidssekretær som holder orden på avtaler og korrespondanse, mens prinsen av Wales har et stort hushold.
16. juli

Navnedag

Susanne, Sanna ,Susan.
Zumpango (kommune)

Zumpango er en kommune i sone II av delstaten México i Mexico. Det bor omtrent 127 988 innbyggere i kommunen.
Lazzaro Cattaneo

Bakgrunn

Lazzaro Cattaneo fom fra en adelig familie i Sarzana, ikke langt fra Genova.  I 1581, begynte han som novvise på jesuittenes Collegio di S Andrea i Roma. Han ble overført til Portugal i 1585 der han fullførte sin utdannelse.

Prest, til India

Han ble presteviet i 1587. Han seilte ut mot Goa i India den 1. april 1588. I 1589 ble han superior for misjonen på fiskernes kyst der - blant paravanene, perlefiskere langs Sør-Indias østkyst, nord for Kapp Comorin.

Kina

I 1593 kom han til Macao. Der fikk han sin avsluttende forberedelse på sitt virke i Kina ved jesuittenes kollegium São Paulo. 
Han var sammen med pater Ricci i Shaozhou fra 1594 og ledsaget ham på hans første og mislykkede reise til Beijing i 1598. 
Tonetegnenes oppfinner: I 1598/99 samarbeidet pater Cattaneo med  Ricci og Sebastian Fernandes i arbeidet på Riccis andre kinesiske ordbok til vestlige språk. Riccis første ordbok hadde ikke gitt noen som helst indikasjon i det hele tatt om tonene som er så vesentlige for betydningen, og det var Cattaneo som oppfant systemet med fem tonemarkeringer i denne ordboken - Vocabulario sinico-europeo. Ordboken er siden gått tapt, skjønt de diakritiske tegn for tonene er kjent fra verker som bygget på ordboken.
Etter noen tid i Macao kom han til Nanjing i 1600. 
Pater Cattaneo ble den første misjonær i Shanghai i 1608 og Jiading i 1610, og ble der i området men alternerende med jesuittresidensen i Hangzhou i Zhejiang.
Kenscoff

Kenscoff er en liten by i Haiti i fjellene ca. 10 km sørøst for hovedstaden Port-au-Prince. Den hadde i 2012 en beregnet folkemengde på 17 871, med 54 809 i kommunen med samme navn. Kenscoff tilhører departementet Ouest.
Team Ineos

Oppstarten

Etter at ryktene hadde gått en stund ble opprettelsen av laget bekreftet 26. februar 2009. Laget gikk høyt ut og ville skape den første britiske vinneren av Tour de France innen fem år. Bakgrunnen for denne ambisjonen var den britiske suksessen på bane under sommer OL i Beijing. Der tok de syv av ti gullmedaljer på bane. 
I en årrekke har British Cycling fått fram talenter gjennom et eget talentprogram, ledet av Rod Ellingworth. Dette programmet holdt til i Toscana,Italia. Ryttere som Geraint Thomas og Mark Cavendish er et resultat av dette. 
Team Sky startet jobben med å skape et slagkraftig lag, med en stamme av briter. De første seks som ble bekreftet var Geraint Thomas, Steve Cummings, Chris Froome, Russell Downing, Ian Stannard og Peter Kennaugh, alle briter. 
Senere ble ti nye navn lansert, deriblant endel utlendinger for å sikre at laget ble konkurransedyktig. Edvald Boasson Hagen, Thomas Löfkvist, Kurt Asle Arvesen, Simon Gerrans, Juan Antonio Flecha, Kjell Carlström, John-Lee Augustyn, Greg Henderson, Lars Petter Nordhaug og Morris Possoni.
Dermed var mye av stallen klar, det som manglet var kapteinen, den som skulle lede laget i Tour de France. Bradley Wiggins, som kom på fjerdeplass i Tour de France året før, var under kontrakt med Garmin-Transitions, mens verdens mestvinnende spurter, Mark Cavendish, var under kontrakt med Team HTC-Highroad. Løsningen ble at Team Sky til slutt kjøpte fri Wiggins fra Garmin.
Før 2013 sesongen så måtte alle syklistene og ansatte signere en avtale på at de ikke har dopet seg, ansatte som Steven de Jongh, også Sean Yates trakk seg etter denne sesongen, men nektet for at han har dopet seg i sin tidligere karriere.

Ny sponsor i 2019

I desember 2018 ble det kjent at Sky UK kom til å trekke seg som sponsor fra 2020. I mars 2019 ble det offisielt annonsert at Ineos overtok sponsoratet fra mai samme år.
Bølamannen

Bølamannen er en figur i et større helleristningsfelt i Stod i Steinkjer kommune, ved riksvei 763, noen hundre meter overfor Snåsavatnet. Figuren er et omriss sett fra siden, av en person som står framoverlent på noe som ligner korte ski, eller kanskje truger. Figuren er 147 cm høy, og skien 127 cm lang. I hånden holder figuren en tjukk stav. Foten er plassert oppe på skien. Hodet er lite og mangler særtrekk slik som øyne og ører. Magen og baken buler litt ut, uten at dette sier noe om hvorvidt figuren representerer en kvinne eller en mann. Helleristniungen er datert til ca. 4000 f.Kr.

Helleristningsfeltet

Helleristningsfeltet «Bøla IV», som Bølamannen er en del av, ble avdekket fra 1842 til 2001. Det består av rundt 30 ristninger som omfatter jerv, bjørn, elg, en sjøfugl og en skiløper. Ristningene er antydningsvis datert til 3-4000 år f.Kr., og man antar at stedet på den tiden lå ved strandkanten av Trondheimsfjordens innerste del. Lokaliteten ligger på Valøya i Stod, like ved stedet der elva Bøla renner ut i Snåsavannet. På grunn av landheving er Snåsavatnet ikke lenger en del av Trondheimsfjorden.
Jernbanen mellom Steinkjer og Snåsa går like forbi feltet, og det ligger heller ikke langt fra riksveg 763. Det er bygd en turiststasjon og gangsti for de som vil besøke feltet, og årlig kommer rundt 50 000 besøkende for å se figurene. Turisttrafikken har ført til slitasje på enkelte av ristningene.
Txabi Etxebarrieta

Liv og virke

Etxebarrieta var utdannet økonom ved Universitet i Deusto. Han ble medlem i ETA i 1963.

Leder i ETA

ETAs femte generalforsamling i 1967 markerte et veiskille for organisasjonen. Mange av ETAs grunnleggere og eldre ledere forlot organisasjonen som nå orienterte seg mot marxismen-leninismen med Txabi Etxebarrieta som ny leder. Poeten Etxebarrieta formulerte mye av det nye ETAs politikk og filosofi. Han var organisasjonens mest populære og karismatiske leder og hadde en klar visjon for et selvstendig Baskerland, som han mente kunne oppnås gjennom selektiv voldsbruk og tett samarbeid med sosiale bevegelser og fagbevegelsen.

Gjerningsmann og offer

7. juni 1968 ble Etxebarrieta og et annet ETA-medlem stoppet i en veisperring i den lille byen Tolosa i Gipuzkoa. De skjøt og drepte José Pardines, en offiser i i den paramilitære politistyrken Guardia Civil. Etxebarrieta ble kort tid senere innhentet, skutt og drept. På denne måten krevde ETA sitt første offer og fikk sin første martyr i løpet av et døgn. Den store oppslutningen om Etxebarrietas begravelse demonstrerte hvordan ETA hadde truffet en nerve hos den baskiske befolkningen. Den voldsomme statlige responsen, hvilket inkluderte vilkårlige arrestasjoner og tortur, førte til en ytterlige rekruttering til ETA.

Ettermæle

Etxebarrieta er stadig en kontroversiell figur i spansk og baskisk samfunnsliv. 2. juni 2018 avholdt 300 frammøtte, deriblant flere tidligere ETA-medlemmer og lederfigurer i den venstreorienterte baskiske nasjonalistbevegelsen, en omstridt minnesmarkering til ære for Etxebarrieta i Tolosa i Baskerland.
Geshe Sonam Rinchen

Geshe Sonam Rinchen (født 1933 i Kham i det østlige Tibet, død 5. oktober 2013 i Dharmashala i India) var en tibetansk buddhist.
I 1945 ble han munk i Dhargyeyklosteret, og i 1952 ble han medlem av klosteruniversitetet Sera i Lhasa, hvor han studerte frem til han ble tvunget til å flykte fra Tibet i 1959.
Christian Emil Krag-Juel-Vind-Frijs

Utmerkelser

Krag-Juel-Vind-Frijs var ridder av Elefantordenen, mottok storkorset av Dannebrogordenen og Dannebrogordenens hederstegn.
Rossfjorden

Rossfjorden er en fjordarm av Malangen i Lenvik kommune i Troms. Fjorden er 4,5 kilometer lang og går i sørlig retning, fra innløpet mellom Kråknes og Rossfjordneset, til Straumsnes i fjordbotnen.
Det ligger gårdsbruk langs hele fjorden på begge sider, men de eneste bygdene er Straumsnes og Straumen i fjordbotnen. Rossfjordvatnet, som strekker seg over 11 kilometer videre sørover, er en del av det samme fjord/dal-systemet som Rossfjorden. Den innerste, smale delen av fjorden blir kalt Rossfjordstraumen.
Fv265 går langs vestsiden av fjorden, mens Fv261 går langs østsiden.
Hjuksebø skole og barnehage

Hjuksebø skole og barnehage er et oppvekstsenter i nordre del av Sauherad kommune, like utenfor Notodden i Telemark fylke.
Oppvekstsenteret består av en barneskole, barnehage og skolefritidsordning for tilsammen 120 barn i alderen 1 til 12 år. Skolen dekker trinnene 1. til 7. klasse og har 77 elever. Målformen er bokmål. Det er 18 ansatte.
Rektor er Johnny J. Gangsøy, Solveig Vestmoen er styrer/ nestleder og Ingrid Kasin er teamleder. Seniorrådgiver for PPT er Tor Reinsnos.
I kjelleren på skolen holder Hjuksebø Ungdomsklubb til.
Megalopolis kullkraftverk

Megalopolis kullkraftverk er et kullkraftverk i området Arkadia i Hellas. Det har en installert produksjonskapasitet på 850 MW fordelt på 4blokker / turbiner. Operatør er Public Power Corp. 
Anlegget ble utbygd i årene 1970–1991. Brenselstypen er både vanlig kull, brunkull (lignitt) i likhet som også brukes i alle de andre greske termiske kraftverkene. Fra 2012 skal anlegges utvides med ytterligere 2 x 400 MW.
De totale CO2-utslippene ved enheten Megalopolis 1 var ca. 5 301 000 tonn i 2008, noe over det årets kvote. Samtidig var utslippene ved enheten Megalopolis 2 totalt 2 190 800 tonn, mot en kvote samme år på 2,196 mill tonn.
Hjulsta tunnelbanestasjon

Hjulsta tunnelbanestasjon er en stasjon på Stockholms tunnelbane som trafikkeres av T-bane 3 (blå linje). Den er endestasjon for linje 10 og ligger etter stasjonen Tensta.
Stasjonen ble innviet 31. august 1975 som den 87. stasjonen på Stockholms tunnelbane. Inngangen er fra den søndre enden ved Hjulsta torg.
Kënga Magjike 2009

Kënga Magjike 2009 var ellevte utgaven av den årlige albanske låtkonkurransen Kënga Magjike. Hovedprisen ble vunnet av Eliza Hoxha og Rosela Gjylbegu, med sangen Rruga e zemrës (norsk: hjertets vei). Komponisten for denne sangen var Darko Dimitrov, mens tekstforfatter var Eliza Hoxha. Vinnersangen vant med bare 5 poeng, foran Elvana Gjatas Dhe zemra ndal. Vanligvis i  Kënga Magjike pleier det å være en poengdifferanse på 60 poeng eller mer. Semifinalene ("Nata e parë" og "Nata e dytë") ble arrangert 19. og 20. november, mens finalen ble arrangert 21. november. I ukene før semifinalene og finalen ble bidragene presentert på E diela Shqiptare på TV Klan, og folk kunne stemme på sine favoritter. Alle sangene ble sunget playback. Kënga Magjike 2009 ble arrangert i Kongresspalasset i Tirana. Vertene for konkurransen var Ardit Gjebrea, Agron Vulaj og Astrit Idrizi.
Wang Shishen

Wang Shishen (kinesisk: 汪士慎, pinyin: Wāng Shìshèn, født i 1686 i fylket Xiuning i provinsen Anhui i Kina, død i 1759) var en kinesisk maler og kalligraf under Qing-dynastiet. 
Han var født fattig, men slo seg opp og huskes som en av de åtte eksentrikere fra Yangzhou. Han spesialiserte seg på plommeblomster og menneskeskikkelser, og innen kalligrafi og seglgravering.
Kazuhiro Koso

Karriere

Kazuhiro Koso startet sin profesjonelle karriere i Matsushita Electric i 1981.
Han har tidligere vært trener for Sagan Tosu.
10 ting jeg hater ved deg

Handling

Bianca Stratford (Larisa Oleynik) vil gjerne gå på ball, men får ikke lov av faren å date gutter før storesøster Kat (Julia Stiles) gjør det – og hun er komplett sky for gutter. Dette frustrerer Bianca, siden hun gjerne vil gå med Cameron (Joseph Gordon-Levitt), en gutt hun liker godt. Så når Cameron foreslår å betale Patrick (Heath Ledger), skolens største loner, for å gå ut med henne, nøler hun ikke. Patrick trenger pengene og aksepterer. Men det han ikke regner med, er å forelske seg i Kat, som liker ham tilbake. Men en eller annen gang er hun nødt til å finne ut sannheten...
The Greek Tycoon

Innspilling

The Greek Tycoon ble spilt inn fra 6. juni til midten av september 1977 i Hellas, Monte Carlo, England, Frankrike og USA.
1290-årene

-- 1290 -- 1291 -- 1292 -- 1293 -- 1294 -- 1295 -- 1296 -- 1297 -- 1298 -- 1299
Tiårsoversikt
Ørsalmusikken

Ørsalmusikken er et musikkalbum med Hørkelgaddan fra 1991.
Inger Nordal

Akademisk karriere

Nordals hovedfag (cand.real.) handlet om embryologi innen grupper i den daværende liljefamilien. Nordal ble amanuensis i botanikk i 1974. Hun avla doktorgraden  ved Universitetet i Uppsala i 1977 for graden Fil.dr. Doktorgradsarbeidet handlet om det som skulle bli Nordals viktigste forskningsområde, taksonomi innenfor liljefamilien s.l. i Afrika.  I 1987 fikk hun den nåværende stillingen som professor i botanikk ved Biologisk Institutt på Universitetet i Oslo. Inger Nordal har bidratt til å skrive florabøker for flere østafrikanske land, bla. Etiopia og Zimbabwe. Hun har veiledet mange studenter, både norske og afrikanske, til hovedfag/mastergrad og doktorgrader innenfor afrikansk taksonomi, men også innenfor økologiske tema i nordiske områder med hovedfokus på arktisk-alpine problemstillinger.

Kritikk av sosiobiologi

I et intervju med forskningsmagasinet Apollo i 2003 uttalte Nordal at det er «en kjempestor forskjell på mennesker og alle andre dyr. Alle andre dyr fødes med mye mer modne hjerner, mer instinkter. Mennesket fødes med en tilnærmet ”tom” hjerne. Vi vet ikke om hjernen til guttebabyer og jentebabyer er forskjellige eller har ulikt potensial.» I det samme intervjuet ble denne tabula rasa-påstanden raskt avvist av zoologen Iver Mysterud. I forlengelsen av dette har hun også vært en sterk kritiker av TV-programmet Hjernevask. 8. april 2010 uttalte hun at «'Hjernevask' misbruker biologien ved at Eia benytter seg av biologiske argumenter som ikke er holdbare når man kun utfører eksperimenter på dyr og ikke mennesker.»
Chris Brown (friidrettsutøver)

Individuelle resultater

Brown deltok allerede i Friidrett under Sommer-OL 2000, der han ble utslått i forsøket. Han kom til semifinalen under OL 2004, men gikk ikke videre til finalen. Hans første internasjonale mesterskapsfinale var VM 2005 i Helsingfors der han ble nummer fire på tiden 44,48. Han tok bronse under innendørs-VM 2006 i Moskva. 
I VM 2007 i Osaka havnet han like utenfor seierspallen, han kom på fjerdeplass med tiden 44,45. En ny bronsemedalje ble det i innendørs-VM 2008 i Valencia, og i OL 2008 i Beijing ble det en ny fjerdeplass. 
Brown deltok også i VM 2009 i Berlin, og ble nummer fem.

Stafettresultater

I tillegg til de individuelle merittene har han flere medaljer på 4 x 400 meter stafett. I OL 2008 tok Bahamas sølvmedaljene. I verdensmesterskap har han tre ganger deltatt på lag som har tatt sølv, og en gang har det blitt bronsemedalje (se medaljeoversikten).
Gulliverprisen

Gulliverprisen (Svensk: Gulliverpriset) er en svensk litteraturpris som delas ut årlig av IBBY-Sverige (svenske seksjonen av International Board on Books for Young people) til den «som gjennom virksomhet av kritisk, teoretisk eller praktisk karakter har bidratt vesentlig til å øke forståelsen for barne- og ungdomsboken».
Hadors hus

Huset Hador var et fiktivt hus i Tolkiens fiktive verden.
Huset Hador var det tredje huset i Edain.
Liten ospeflatvikler

Utseende

En middelsstor (vingespenn 14 – 17 mm), gråbrunt-spraglete vikler. Forvingen er jevnbred med avrundede hjørner. Den er gråbrunt-spraglet bortsett fra en brunsvart, oval flekk nær fremkanten omtrent midt på vingen og et par mindre, mørke flekker ved framkanten. Bakvingen er lyst gråbrun.

Levevis

Arten har larver som utvikler seg på blader av osp (Populus tremula) på ettersommeren.

Utbredelse

Arten er utbredt i Fennoskandia og Baltikum, og i et belte tvers over det nordlige Nord-Amerika. I Norge finnes den i innlandet nord til det nordlige Oppland.
Kitsissuarsuit

Navn

Det grønlandske navnet Kitsissuarsuit betyr «øygruppe som ligger lengre ute mot det åpne hav enn de andre». På dansk heter stedet Hunde Ejland.

Geografi

Kitsissuarsuit ligger på øya Oqaarsut nordvest for Aasiaat. Avstanden til Aasiaat er 21 km. Havna i er isfri fra mai til desember.

Historie

Kitsissuarsuit ble etablert i 1830. Stedet hadde da fram til 1817 brukt av hvalfangere, men ble forlatt.
I 1970 bodde det 140 mennesker i Kitsissuarsuit, mens innbyggertallet i 2005 var 109. 
I 1987 ble det etablert elektrisitetsverk og havneområdet ble bygd ut. Det er også bygd en vanntank med avsaltet havvann.
Fram til 2013 fantes det fiskemottak.

Samfunn

Hovednæringsveien i Kitsissuarsuit er fiske og fangst. Kitsissuarsuit har havn eid av Grønlands selsvstyremyndigheter. Stedet betjenes av bygdeskipsruten til Royal Arctic Line.
Friskytter

En friskytter er en skytter, jeger eller soldat, som, etter å ha forsverget seg til djevelen, har blitt utstyrt med sju magiske kuler. Vedkommende får utdelt seks kuler som alle vil treffe det en sikter på, mens den sjuende tilhører djevelen selv, eller hans demoner.
Forestillingen synes å ha vært spesielt rotfestet i tysk tradisjon, og finnes nevnt i flere kontinentale jaktbøker fra 15- og 1600-tallet. For å skaffe seg slike kuler kunne en benytte seg av nattverdsbrødet.
I Norge møter vi som oftest forestillingen om friskyttere gjennom mytiske sagnfortellinger, men i utvannet form, i det kulene blir utlevert eller ranet fra de underjordiske.
NGC 6090

NGC 6090, Mrk 0496, VV 626, I Zw 135 eller KPG 486 er et par av vekselvirkende spiralgalakser med en overlappende sentralregion som ligger ca. 400 millioner lysår unna jorden i stjernebildet Dragen. De to synlige kjernene til galaksene ligger ca. 10 000 lysår fra hverandre, noe som tyder på at galaksene er midt i prosessen med å smelte sammen. Galaksen har to legre tidevannshaler. Galaksesystemet har mye til felles med Antennene både når det gjelder hvor langt galaksene har kommet i prossesen med å smelte sammen, og når det gjelder hvilken vinkel man observerer galaksene fra jorden med.
Melkeringe

Melkeringe er et kar til oppbevaring av melk eller fløte.  Melkeringer ble brukt til å sette melk eller fløte bort for surning. Før separatoren kom i bruk ble også melkeringer brukt når melken skulle stå rolig slik at fløten skulle stige opp. Da kunne fløten holdes tilbake med en rennefjøl mens melken ble helt over i et annet kar. Noen melkeringer kunne ha  tut eller nebb til å helle gjennom, og andre kunne ha et hull med tapp i bunnen slik at melken kunne tappes ut der.
Melkeringer kunne også bli brukt til å stelle (skylle, salte og kna) smør etter kjerningen, og de kunne også være brukt til ysting. Melkeringer som ble tatt til ysting, ble gjerne sure slik at de senere ikke kunne brukes til å sette bort melk i igjen. 
Melkeringer, særlig de av metall, kunne også være brukt som vaskebaljer, og melkeringer har vært brukt til servering av mat.
I det gamle bondesamfunnet var det helst bruk melkeringer av tre. De fleste var lagget, men det forekommer også melkeringer som var svarvet eller uthulet av hel ved. Laggede melkeringer har en rund eller oval bunn, og de har ofte en eller to staver forlenget som ører. Andre melkeringer kunne være laget av metall eller glass. Små melkeringer av glass, beregnet til enkeltporsjoner av sur melk eller rømme kunne romme ca. 0,3 liter mens store melkeringer av tre kan ta mer enn 10 liter.
Melkeringer har vært brukt til melkestell over hele landet, og det er registrert en stor variasjon i betegnelser, her er noen synonymer: Bal, blekkbonke (om melkeringe av blikk), blikkringe (do), bonke, filebunke, fløtekodl, geitebal (til geitemelk), handreie (med ører), kolfota, kollkjørel, kyrbal (for kumelk) melkask, melkbolle (svarvet av tre), melkebunke, melkekopp, mjølkeså (med to ører), opptakskolle (om liten melkeringe brukt til å øse ost og myse opp i ysteplagget), ring, ringje, rømmebunk, rømmekolle, silekopp, silingsask, smørkolle (til å skylle, salte og kna smøret i), stavringe, svarveringe (svarvet trebolle), tapperinge (med tappehull), trekolle og øyrebunke (do).
Cupitha purreea

Utseende

En middelsstor smyger. Oversiden er brun med gule tegninger, undersiden mest brungul.

Levevis

Larvene har blitt funnet på slyngplanten Quisqualis indica (familien Combretaceae).

Utbredelse

Arten er vidt utbredt i Sørøst-Asia, fra det sørlige India til Sulawesi.
Storebukt

Storebukt er ei lita bukt sørvest på Nøtterøy i Færder kommune. Et par hundre meter utafor Storebukt ligger Håøya. Storebuktveien går sørover fra Tømmerholt og Grøtterød til Storebukt.
Norgesmesterskapet i alpint 1983

Norgesmesterskapet i alpint 1983 var det norske mesterskapet i alpin skiidrett. Mesterskapet ble arrangert på Stranda fra 18.-20. februar. Storslalåmrennet ble utsatt til 28. mars.